1. Tarybos reglamento (EB) Nr. 55/2008, įvedančio autonomines prekybos lengvatas Moldovos Respublikai, dalinis keitimas (
Jean-Pierre Audy
(FR) Pone pirmininke, norėčiau trumpai pakalbėti remdamasis Europos Sąjungos sutarties 15 straipsnio 6 dalies d punktu, kuriame nustatyta, kad Europos Vadovų Tarybos Pirmininkas po kiekvieno Europos Vadovų Tarybos susitikimo turi pateikti pranešimą.
Neeilinis Europos Vadovų Tarybos posėdis buvo surengtas kovo 11 d. Apgailestauju, kad joks toks pranešimas nebuvo pateiktas.
Pirmininkas
Pone J. P. Audy, suprantu, ką jūs turite omenyje, bet, jei teisingai pamenu, Tarybos Pirmininkas po neeilinio kovo 11 d. Tarybos susitikimo buvo Parlamente neeilinėje Pirmininkų sueigoje, kuri buvo atvira visoms valstybėms narėms. Ar dabar galime pereiti prie balsavimo?
- Po balsavimo:
Hans-Peter Martin
(DE) Pone pirmininke, ponios ir ponai, turiu tik vieną pastabą. Vakar man nebuvo suteikta galimybtiesiogiai atsakyti M. Schulzui. Visiems jums išsiunčiau elektroninį laišką - iš pradžių vokiečių kalba, o vėliau bus pateiktos versijos anglų ir prancūzų kalbomis, - kuriame dėl to darau pareiškimą ir taip pat tinkamai atmesiu kaltinimą.
